Skool en onderwysers uitblinkers | Netwerk24
Skool en onderwysers uitblinkers
Onderwysers aan die Afrikaanse Hoërskool Kroonstad is op vanjaar se gelukwensings­geleentheid van die Vrystaatse Onderwysdepartement vir skole in die Fezile Dabi-distrik vereer. Van links is, voor: Wilneldi Olivier, Juanita Kriel en Suzelle Strydom; agter: Karen Hills, Hendré Kachelhoffer (hoof) en Liz Meets. Foto: Verskaf
Ses onderwysers aan die Afrikaanse Hoërskool Kroonstad is op vanjaar se gelukwensings­geleentheid van die Vrystaatse Onderwysdepartement vir skole in die Fezile Dabi-distrik vereer.
Hulle het eerbewyse ontvang vir uitstekende prestasie in hul vakgebiede in 2019.
Die skool is ook vir sy matriekuitslae vereer.
Wilneldi Olivier is eerste in die distrik vir rekenaartoepassings­tegnologie.
Juanita Kriel het die eerbewys as toponderwyser in rekening­kunde ontvang.
Suzelle Strydom het die eerste plek in gasvryheidstudie behaal.
Karen Hills is as die nommereen­onderwyser in fisiese wetenskap aangewys.
Liz Meets is as die nommereenonderwyser in die distrik aangewys vir wiskundige geletterdheid.
Hendré Kachelhoffer, skoolhoof, het die goue trofee vir die skool se 2019-matriekuitslae in ontvangs geneem. Die skool spog met ’n 98,5%-matriekslaagsyfer.